Til Melodifestivalen 2017 skrev hun sangen «A Million Years» sammen med Thomas G:son, Peter Boström og Mariette Hansson. Låten endte til slutt på fjerdeplass. Hun debuterte selv som artist med låten «Cry» i Melodifestivalen 2018, men nådde ikke finalen. Året etter deltok hun som en av låtskriverne til bidraget «Victorious», som ble fremført av Lina Hedlund. Sangen endte til slutt på en ellevteplass. Hun fremførte også sin nye singel «Walk With Me» sammen med Måns Zelmerlöw i pausen under delfinalen andre sjansen i Melodifestivalen 2019. Duoen fortsatte samarbeidet med en felles turné høsten 2019.